《次韵杨君贵》
宋代·陈著

云自悠悠日自长，栖栖破屋七峰阳。危时不死风潮泡，耄境犹生石火光。

衔袖慇勤迂客旆，联珠错落照山场。扶衰展玩无时节，细把诗中一味芳。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。